 **Για περισσότερες πληροφορίες:**

 **Γιάννης Γιαννακόπουλος**

 **Υπ. Δημ. Σχέσεων ΔΣ των ΓτΚ**

 Τηλ:6945856877

 **Φωτοπούλου Παναγιώτα**

Τηλ: 210-3213150

 press@mdmgreece.gr | [www.mdmgreece.gr](http://www.mdmgreece.gr)

 **Αθήνα, 16 Μαΐου 2013**

**Δελτίο Τύπου**

**“ENOUGH!/ΑΡΚΕΤΑ! ” Ποδηλατοδρομία - Περίπατος**

Οι **Γιατροί του Κόσμου** σας καλούν σε Ποδηλατοδρομία που διοργανώνουν την Κυριακή 2 Ιουνίου 2013, στα πλαίσια στήριξης του προγράμματος **ENOUGH!/ΑΡΚΕΤΑ!**

που υλοποιούν σε συνεργασία με το **Ελληνικό Συμβούλιο για τους Πρόσφυγες.**

Μία δράση αφιερωμένη στην προώθηση της ανοχής στη διαφορετικότητα και πρόληψης της ρατσιστικής βίας στην Ελλάδα.

**Σας περιμένουμε όλους**

**Κυριακή 2 Ιουνίου 2013 στις 09.30**

**Αφετηρία: Πλατεία Συντάγματος | Τερματισμός: στο Πάρκο Φλοίσβου,**

**Π. Φάληρο**

***Όροι συμμετοχής:***

1. Ενήλικες (άνω των 18)
2. Χρήση κράνους
3. Εθελοντική συμμετοχή
4. Ατομική ευθύνη σωματικής ακεραιότητας

***Δείτε την διαδρομή στο παρακάτω link:***

 <http://www.ploigos.gr/?sessionid=cc25f716e5596b051d29bfaa1e36d01c>

 [www.mdmgreece.gr](http://www.facebook.com/l.php?u=http%3A%2F%2Fwww.mdmgreece.gr&h=8AQGskISp&s=1)
 <https://www.facebook.com/events/652019408148546/>

https://twitter.com/GTKGreece

**“ENOUGH!/ΑΡΚΕΤΑ! ” | Πρόγραμμα προώθησης της ανοχής στη διαφορετικότητα και πρόληψης της ρατσιστικής βίας στην Ελλάδα.**

|  |
| --- |
|  |

Σε μια περίοδο πρωτοφανούς οικονομικής και κοινωνικής κρίσης που οδηγεί σε έξαρση των φαινομένων της ξενοφοβίας και του ρατσισμού, οι Γιατροί του Κόσμου και το Ελληνικό Συμβούλιο για τους Πρόσφυγες ενώνουν τις δυνάμεις τους υλοποιώντας το πρόγραμμα “ENOUGH!” – «ΑΡΚΕΤΑ!», το οποίο χρηματοδοτείται από το Open Society Foundations στο πλαίσιο του Fund to Counter Xenophobia. Ο σκοπός του προγράμματος είναι η ευαισθητοποίηση και η ενημέρωση για τις επώδυνες επιπτώσεις του ρατσισμού, την καταπολέμηση των ρατσιστικών εγκλημάτων και της ατιμωρησίας που τα συνοδεύει, την προστασία των θυμάτων και την προώθηση των απαραίτητων ενεργειών για τη χάραξης μιας επίσημης εθνικής στρατηγικής για την καταπολέμηση του φαινομένου μέσω και της εκπόνησης Εθνικής Έκθεσης.

Στο πλαίσιο του συγκεκριμένου προγράμματος οι δύο οργανώσεις λαμβάνουν σημαντικές πρωτοβουλίες για την αντιμετώπιση της ατιμωρησίας που συνοδεύει τα ρατσιστικά εγκλήματα εξασφαλίζοντας τη νομική υποστήριξη των θυμάτων και προβαίνοντας σε όλες τις απαραίτητες ενέργειες για την ουσιαστική αντιμετώπιση των συμβάντων από την ελληνική Δικαιοσύνη. Παράλληλα, εξασφαλίζουν την πλήρη ιατρική υποστήριξη των θυμάτων με σκοπό την πολύπλευρη προστασία τους.

**Το πρόγραμμα “ENOUGH!” (Αρκετά!) προβλέπει:**

1. στην παροχή νομικής συνδρομής σε θύματα ρατσιστικής βίας και την πλήρη υποστήριξη των υποθέσεων που καταλήγουν στην προσοχή των Ελληνικών Δικαστηρίων

2. στην εξασφάλιση της ιατρικής κάλυψης των θυμάτων μέσω των Ανοιχτών Πολυιατρείων των Γιατρών των Κόσμου

3. στην κοινωνική και ψυχολογική υποστήριξη των θυμάτων

4. στην εκπόνηση της Εθνικής Έκθεσης για την Ξενοφοβία και τη Ρατσιστική Βία στην Ελλάδα

5. στην πραγματοποίηση εκστρατείας ενημέρωσης και ευαισθητοποίησης με χρήση των μέσων κοινωνικής δικτύωσης

6. στην πραγματοποίηση επισκέψεων σε σχολεία δευτεροβάθμιας εκπαίδευσης στην Αττική που βρίσκονται σε περιοχές με έντονο το φαινόμενο της ξενοφοβίας και του ρατσισμού

Τέλος, η ηλεκτρονική διεύθυνση enough@mdmgreece.gr δημιουργήθηκε με σκοπό τη διευκόλυνση της καταγραφής περιστατικών ρατσιστικής βίας, τον εντοπισμό των θυμάτων και τη συλλογή αποδεικτικών στοιχείων για τις υποθέσεις που παραπέμπονται στη δικαιοσύνη και είναι ανοιχτή σε όλα τα άτομα και τους φορείς που ενδιαφέρονται να συνδράμουν σε αυτή την προσπάθεια.

 \* \* \*

**Η έξαρση της ρατσιστικής βίας και της ξενοφοβίας στην Ελλάδα**

*Η πραγματική έκταση του φαινομένου της ρατσιστικής βίας στην Ελλάδα παραμένει άγνωστη και εκφράζονται φόβοι πως τα περιστατικά που καταγράφονται από τις ΜΚΟ είναι μόνο η κορυφή του παγόβουνου. Το Δίκτυο Καταγραφής της Ρατσιστικής Βίας - αποτελούμενο από 23 ΜΚΟ - μόλις στην τελευταία παρουσίαση των αποτελεσμάτων του για την περίοδο 1.1.2012 έως 30.9.2012 αναφέρει 87 περιστατικά ρατσιστικής βίας εναντίον προσφύγων και μεταναστών, εκ των οποίων τα 83 έγιναν σε δημόσιους χώρους και τα περισσότερα αφορούν σε επιθέσεις που φέρουν σοβαρές σωματικές βλάβες (50). Οι Γιατροί του Κόσμου μόνο στο Ανοιχτό Πολυιατρείο της Αθήνας από τον Ιούλιο έως και το Δεκέμβριο του 2012 κατέγραψαν 45 περιστατικά ρατσιστικής βίας – τα στοιχεία έχουν σταλεί στο Δίκτυο - τα οποία περιλαμβάνουν επιθέσεις από μέλη ακροδεξιών οργανώσεων και ομάδων εξαιρετικής βιαιότητας (π.χ. κόψιμο του λοβού του αυτιού) αλλά και επιθέσεις ακόμα και σε γυναίκες.*

*Η νομολογία του Ευρωπαϊκού Δικαστηρίου για τα Δικαιώματα του Ανθρώπου, οι συστάσεις των διεθνών οργάνων και σχετικές μελέτες συγκλίνουν στο συμπέρασμα ότι η ελληνική νομοθεσία και οι μηχανισμοί παρακολούθησης των περιστατικών ρατσιστικής βίας, καθώς και η ποινική αντιμετώπισή τους είναι αναποτελεσματικοί ή ανύπαρκτοι (ΕΕΔΑ 5/2011, 5/2012), φαινόμενο το οποίο συνεχώς βεβαιώνεται από πολλούς φορείς της κοινωνίας των πολιτών.*

 \* \* \*

**Σχετικά με τους Γιατρούς του Κόσμου Ελλάδας**

*Οι Γιατροί του Κόσμου Ελλάδας δημιουργήθηκαν το 1990 και αποτελούν μέρος του Διεθνούς Δικτύου των Γιατρών του Κόσμου το οποίο αποτελείται από 14 συνολικά τμήματα (Γερμανία, Βέλγιο, Ισπανία, Γαλλία, Ελλάδα, Η.Π.Α., Ολλανδία, Πορτογαλία, Ηνωμένο Βασίλειο, Σουηδία, Ελβετία, Καναδάς, Ιαπωνία και Αργεντινή).* ***Ταυτόχρονα ωστόσο παραμένουν μία γνήσια ελληνική οργάνωση*** *που ακολουθεί το δικό της μονοπάτι βασιζόμενη στις ιδιαιτερότητες της Ελλάδας, διατηρώντας την οικονομική και διοικητική της ανεξαρτησία.*

*Συμπληρώνοντας 23 χρόνια συνεχούς δράσης το 2013, οι Γιατροί του Κόσμου έχουν αναγνωριστεί στη συνείδηση των πολιτών, ως μια αξιόπιστη και αποτελεσματική οργάνωση η οποία προωθεί τα συναισθήματα αλληλεγγύης της ελληνικής κοινωνίας.*

*Με δεκάδες αποστολές ανθρωπιστικής βοήθειας στην Ελλάδα και σε αναπτυσσόμενες χώρες, Έλληνες γιατροί, υγειονομικό προσωπικό, διοικητικοί και τεχνικοί προσφέρουν τις υπηρεσίες τους εθελοντικά.*

***Περισσότεροι από 600 εθελοντές έχουν βρεθεί σε πάνω από 50 χώρες του πλανήτη προσφέροντας ιατρική, ανθρωπιστική βοήθεια.*** *Στη διάρκεια όλων αυτών των χρόνων, έχουν πραγματοποιηθεί αποστολές ιατρικής και ανθρωπιστικής βοήθειας, στο Ιράκ, το Λίβανο, το Αφγανιστάν, τη Σρι Λάνκα, την Ινδονησία, τη Σερβία, το Σουδάν, την Παλαιστίνη, την Αϊτή, τη Γάζα, την Ουγκάντα, την Τανζανία, την Αλγερία κ.α.*

*Στο πεδίο των αποστολών, οι Γιατροί του Κόσμου συνεργάζονται με άλλες διεθνείς Μη Κυβερνητικές Οργανώσεις με στόχο την αποτελεσματικότερη παροχή ανθρωπιστικής βοήθειας στους πληθυσμούς που την έχουν ανάγκη.*

**Οι Γιατροί του Κόσμου Ελλάδας, διατηρώντας την αυτονομία τους,** τόσο επιχειρησιακή όσο και οικονομική, διοργανώνουν, στελεχώνουν και χρηματοδοτούν αποστολές μέσω του ελληνικού τμήματος.

 \* \* \*

**Σχετικά με το Ελληνικό Συμβούλιο για τους Πρόσφυγες**

*Το Ελληνικό Συμβούλιο για τους Πρόσφυγες (ΕΣΠ) είναι Μη Κυβερνητική Οργάνωση η οποία ιδρύθηκε το 1989 με σκοπό με σκοπό την προάσπιση των δικαιωμάτων των προσφύγων που βρίσκονταν στη χώρα μας.* ***Σήμερα, οι δράσεις του έχουν διευρυνθεί, με στόχο να προστατευτούν όχι μόνο οι πρόσφυγες αλλά και όλοι όσοι δικαιούνται άλλες μορφές διεθνούς προστασίας****. Ανάμεσά τους ευάλωτες ομάδες, όπως ασυνόδευτοι ανήλικοι, θύματα trafficking κλπ.*

*Το ΕΣΠ αποτελούμενο από κοινωνικούς λειτουργούς, δικηγόρους, διερμηνείς, πολιτικούς επιστήμονες, κοινωνικούς ανθρωπολόγους και ειδικά καταρτισμένο διοικητικό προσωπικό, σε* ***καθημερινή βάση******υποδέχεται και παρέχει******δωρεάν νομικές και κοινωνικές συμβουλές και υπηρεσίες σε πρόσφυγες και σε ανθρώπους που προέρχονται από τρίτες χώρες και δικαιούνται διεθνή προστασία στη χώρα μας*** *μέσω των τριών βασικών του Υπηρεσιών: την Υπηρεσία Αρχικής Υποδοχής και Διερμηνέων, την Κοινωνική και τη Νομική Υπηρεσία.*

*Απώτερο στόχο όλων όσων εργάζονται στο ΕΣΠ αποτελεί τόσο η προστασία, όσο και η ομαλή ένταξη των παραπάνω ανθρώπων στην τοπική κοινωνία. Στο πλαίσιο αυτό λειτουργεί και η «Πυξίδα», το Διαπολιτισμικό Κέντρο προώθησης της Ένταξης Προσφύγων της Οργάνωσης, όπου παρέχονται δωρεάν μαθήματα ελληνικών, αγγλικών, Η/Υ, ενισχυτική διδασκαλία σε μαθητές ελληνικών σχολείων και προσφέρονται πολιτιστικές, μορφωτικές, καλλιτεχνικές και αθλητικές δραστηριότητες.*

*Επίσης, το ΕΣΠ αναπτύσσει δράσεις που σκοπό έχουν τη βελτίωση του συστήματος παροχής διεθνούς προστασίας και τον εν γένει σεβασμό και προάσπιση των ανθρωπίνων δικαιωμάτων. Επιπλέον, με στόχο την ευρύτερη* ***ενημέρωση και ευαισθητοποίηση του κοινού*** *στο θέμα των προσφύγων και του ασύλου, το ΕΣΠ υλοποιεί συστηματικά εκστρατείες και εκδηλώσεις, σεμινάρια, ημερίδες, καθώς και επισκέψεις σε σχολεία.*

*Οι υπηρεσίες του ΕΣΠ παρέχονται στην Αθήνα, τη Θεσσαλονίκη και τον Έβρο (Ορεστιάδα, Αλεξανδρούπολη, Ροδόπη) αλλά και σε κάθε σημείο εισόδου στην Ελλάδα όταν υπάρχουν μαζικές αφίξεις ανθρώπων που χρήζουν διεθνούς προστασίας.*